《澄灵散圣山居偈如宝藏主求和》
元代·梵琦

因僧问我西来意，我话山居是几年。佛祖位中休著脚，凡愚社里且随肩。

三间屋子藏山坞，万树松花照石泉。旷大劫来无改变，阿难依旧世尊前。

作者简介：（?—1370）元明间僧人。浙江象山人，俗姓朱，字楚石，小字昙曜。出家后居嘉兴天宁寺。明初太祖建法会于蒋山，征江南成德高僧，琦为第一。学行为当世所推崇，禅寂之外，专志净业。自号西斋老人。所作西斋净土诗数百首，皆蕴含净土宗教义以劝世。